ཞུད་རུས་ཞ་ཡི་གྲོས་གཞིའི་ནང་གྲོས་འགོ་ཁག་བཞི་བཏོན་ཡོད་པ་སྟེ།གཅིག་ནི།རྒྱལ་ཁབ་ཀྱིས་མཐའ་མཚམས་གྲངས་ཉུང་མི་རིགས་ས་ཁུལ་དུ་ཡོད་པའི་ཚན་ཁག་ཆ་ཚང་བའི་སྨན་པ་དང་།བྱིས་པའི་སྨན་པ།རིགས་ཁག་གི་སྨན་བཅོས་ཤེས་ལྡན་མི་སྣས་བཅས་ལ་ཕྱོགས་ལྷུངས་དང་རྒྱབ་སྐྱོར་བྱེད་ཤུགས་ཆེ་རུ་གཏོང་རྒྱུའི་རེ་བ་བྱེད་པ་དང་།གཉིས་ནི།རྒྱལ་ཁབ་ཀྱིས་མ་དངུལ་རྒྱབ་སྐྱོར་བྱེད་ཤུགས་ཆེ་རུ་བཏང་ནས།མཐའ་མཚམས་གྲངས་ཉུང་མི་རིགས་ས་ཁུལ་དུ།རྒྱང་ཚོར་སྨན་བཅོས་སྟེགས་བུ་སྐྲུན་རྒྱུར་རོགས་སྐྱོར་བྱེད་པ་དང་།དར་རྒྱས་ཆེ་བའི་ས་ཁུལ་གྱི་སྤུས་ལེགས་སྨན་བཅོས་ཐོན་ཁུངས་རྒྱང་ཚོར་སྨན་བཅོས་སྟེགས་བུ་བརྒྱུད་མཐའ་མཚམས་གྲངས་ཉུང་མི་རིགས་ས་ཁུལ་དང་འབྲེལ་མཐུད་ཐུབ་པའི་གྲས་འགོ་བཏོན་ཡོད།གསུམ་ནི།ཁ་གཏད་རོགས་སྐྱོར་ལམ་ལུགས་འཐུས་ཚང་དང་སྲ་བརྟན་དུ་བཏང་ནས།ལམ་ལུགས་དེ་དོན་འཁྱོལ་ཡག་པོ་དང་ཞིབ་ཕྲ་བྱ་རྒྱུའི་རེ་བ་བྱེད་པ།བཞི་ནི།རྒྱལ་ཁབ་ཀྱིས་མཐའ་མཚམས་གྲངས་ཉུང་མི་རིགས་ས་ཁུལ་གྱི་ཞིང་ཆེན་གྱི་ལྟེ་བའི་གྲོང་ཁྱེར་དུ་རང་ཚུགས་ཀྱི་ཆེད་ལས་བྱིས་པའི་སྨན་ཁང་རེ་འཛུགས་རྒྱུའི་རེ་བ་བྱེད་པ་བཅས་ཡིན་པ་རེད།